कैथू वार्ड में पानी आने का नहीं सही समय
कैथू वार्ड रिजर्व रहता है तो फिर कांता को मिल सकता है मौका
कैथूवार्ड में राजनीति गर्माने लग गई है। वार्ड में पिछले चुनावों का रोस्टर लागू हाेता है, तो इसका फायदा वर्तमान पार्षद कांता सुयाल को हो सकता है। क्योंकि वार्ड के लोगाें की माने तो वार्ड में अन्य कोई महिला इतनी एक्टिव नहीं है, जिससे वो आगामी चुनावों में कांता सुयाल को टक्कर दे सके। अगर सीट ओपन होती है, तो कांता सुयाल को टक्कर देने के लिए तीन अन्य प्रत्याशी हो सकते हैं। लोगाें की माने तो वार्ड में बीजेपी की ओर से सुनिल धर का नाम पार्षद के लिए सकता है। वहीं, कांग्रेस की ओर से पूर्व में कांग्रेस की ओर से डिप्टी मेयर के चुनाव में उतरे देवेंद्र चौहान मैदान में उतर सकते हैं। इसके अलावा कांग्रेस में अच्छी पैठ रखने वाले मलकीत सिंह का नाम भी लोगों ने पार्षद के लिए सुझाया है। वहीं, वार्ड में कांग्रेस के भारत भूषण का नाम भी लोगाें ने दबी आवाज में प्रत्याशी के लिए सुझाया है। इस वजह से प्रत्याशियों की संख्या में बढ़ोतरी हो सकती है। 3500 के करीब वोटर संख्या वाले कैथू वार्ड में पिछली बार के चुनाव में दो प्रत्याशी मैदान में थे। इसमें कांता सुयाल ने 500 के करीब वोटों के मार्जन से जीत हासिल की थी। उनकी प्रतिद्वंदी लता कौशल हार गई थी। लोगों का कहना है कि इस बार लता कौशल इतनी सक्रिय नहीं हैं जिसका फायदा भी कांता को हो सकता है। वहीं कांता सुयाल का कहना है कि उसने वार्ड में तकरीबन 2.50 करोड़ के काम वार्ड में करवाए हैं जिसकी वजह से उन्हें जनता एक बार फिर चुनावों में भारी मत मिलेगा।
कैथू वार्ड के रेन शेल्टर की खस्ता हालत। वहीं, शिमला के कैथू वार्ड की टूटी सीढ़ीयों के कारण लोगों को चलने में परेशानी का सामना करना पड़ रहा हैं।
पार्किंग होने की वजह से वाहन खड़ा करने की दिक्कत: जोगेंद्र सिंह
कैथूवार्ड निवासी जोगेंद्र सिंह ने बताया कि वार्ड में एक भी पार्किंग होने से लोगों को दिक्कतों का सामना करना पड़ रहा है। सड़क के साथ में बड़ी पार्किंग का निर्माण किया जाना चाहिए अभी वाहनों को खड़ा करने के लिए दिक्कतों का सामना करना पड़ता है साथ ही वाहनों की सुरक्षा भी नहीं हैं ऐसे में प्रशासन को जल्द पार्किंग निर्माण करवाना चाहिए।
सड़क की टारिंग का काम सही नहीं: प्रदीप
प्रदीपने बताया कि अप्पर कैथू से लोअर कैथू के लिए जाने वाले मार्ग में की गई टारिंग सही नहीं है। कई स्थानों से उखड़ने लग गई है, जबकि अभी टारिंग को किए हुए एक साल का समय भी नहीं हुआ है। इसके अलावा वार्ड में कई स्थानों में रास्तों की स्थिति को सुधारने की जरूरत है अन्य वार्डों की तर्ज पर रास्तों में टाइलें बिछाने की जरूरत है ताकि वार्ड की सुंदरता पक्के रास्तों में आने जाने में सुविधा हो सके।
पानी की नियमित सप्लाई और समय पर मिले: वर्मा
कैथूवार्ड निवासी वर्मा ने बताया कि वार्ड में ज्यादा काम करवाने को नहीं हैं। यहां बड़ी समस्या पानी की सप्लाई नियमित होना है। वार्ड के लोगों को पानी के लिए कई बार कई दिनों तक इंतजार करना पड़ता है और जब पानी आता है तो कई बार पता भी नहीं चलता। इसलिए प्रशासन को चाहिए की वह पानी की नियमित सप्लाई टाइमिंग तय करे।
स्थानीय पार्षद कांता सुयाल का कहना है कि वार्ड में पानी की दिक्कत को दूर करने के लिए अब डायरेक्ट संजोली से कैथू के लिए नई छह इंच की लाइन बिछाई है। इस लाइन को बिछाने का काम दस दिनों में पूरा कर लिया जाएगा। वार्ड में पानी की सप्लाई नियमित टाइम पर आए इसके लिए निगम अधिकारियों से बात की है
दोनई पार्किंग बनेगी : वहीं,कांता सुयाल ने बताया कि जल्द ही वार्ड में दो नई पार्किंग बनेगी। पार्किंग निर्माण के लिए स्थान चयनित कर लिया है। फॉरेस्ट क्लीयरेंस के बाद निर्माण कार्य शुरू कर दिया जाएगा। स्नो व्यू के पास एक बड़ी पार्किंग का निर्माण होगा। वार्ड में पिछले पांच सालों में करीबन 2.50 करोड़ के काम हुए हैं। चाहे वे सीवरेज लाइन हो या पानी की नई लाइनें बिछाने का हो। वार्ड में नई स्ट्रीट लाइटें लगाने पुरानी लाइटों को बदलने का काम भी किया गया है।
पार्क और जीम का निर्माण: केसी वर्मा
केसीवर्मा ने बताया कि वार्ड में पार्क जीम का निर्माण किया जाना चाहिए। अभी वर्तमान में बच्चों को खेलने बुजुर्गों को टहलने के लिए पार्क नहीं हैं। इसके अलावा युवाओं के लिए जीम बनाने की जरूरत है। कुछ एरिया ऐसे भी हैं जिन्हें एंबुलेंस रोड कनेक्टिविटी की जरूरत है। प्रशासन से जल्द ये सुविधाएं दे।
bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mai_Deva hin_Deva